
	ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО

	Институция:
Община Куклен
	Нормативен акт:
Проект на нова Наредба № 2 за организацията, управлението и безопасността на движението на територията на община Куклен

	Лице за контакт:
Главен юрисконсулт Мария Генова
	Телефон и ел. поща:
тел.: 03115/2120
ел. адрес: kmet@kuklen.org

	1. Проблем/проблеми за решаване: 
Проблем 1 
С оглед голямата нормативна динамика в разпоредбите на Закона за движение по пътищата е необходимо всички законови промени да бъдат отразени в подзаконовия акт от местно ниво, действащ на територията на община Куклен. 
Действащата Наредба № 2 за организацията, безопасността на движението и дисциплината на водачите на превозни средства и пешеходците и извършването на обществен превоз с МПС на територията на община Куклен (приета с Решение № 8, взето с протокол № 5/07.11.2001 г., изм. с Решение № 207, взето с протокол № 27 от 28.11.2008 г., изм. с Решение № 271, взето с протокол № 34/27.03.2009 г.; изм. с Решение № 486, взето с протокол № 44 от 30.08.2017 г.) не е актуализирана от 2017 г., това налага приемане на нова наредба в унисон с действащото законодателство, с която да се регламентират тези обществени отношения, касаещи организацията, управлението и безопасността на участниците в движението по пътищата на територията на община Куклен.

	2. Цели:
Цел 1
Целта на проекта на наредбата е да бъде създадена нова уредба на местно ниво в съответствие със Закона за движение по пътищата, Закона за пътищата и подзаконовата нормативна база в действащата им редакция. С предложения проект на наредбата се цели да се създаде нормативна рамка на местно ниво, с която да се гарантира живота и здравето на гражданите на територията на община Куклен и да се намали транспортния травматизъм и да се сведат до минимум пострадалите от транспортни злополуки.

	3. Заинтересовани страни: 
Община Куклен
Общински съвет Куклен
Заинтересовани лица, органи и неправителствени организации
Всички граждани, юридически лица и предприятия

	4. Варианти на действие. Анализ на въздействията:
Налице са следните два варианти на регулативна намеса:

	4.1. По проблем 1:

	Вариант 1 „Без действие“:
Описание: При този вариант ще продължи да се прилага подзаконов акт, който не е в съответствие със законовата рамка.
Проблемът не би могъл да се реши в рамките на съществуващия подзаконов акт, поради липсата на актуализация на разпоредбите му до степен на неприложимост, свързана с незаконосъобразност, съответно и нищожност на разпоредбите му.
Положителни (икономически/социални/екологични) въздействия:
Няма
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия: 
Няма
Административна тежест: 
Няма
Вариант 2 „Приемане на проекта на Наредбата“:
Описание: Проектът на новата наредба има за цел да осигури безопасността и организацията на движение на територията на община Куклен в съответствие със съвременните стандарти и нормативни изисквания в рамките на действащата редакция на Закона за движение по пътищата (включително последни промени - изм. и доп. на ЗДвП, ДВ, бр.64 от 05.08.2025 г.)

Положителни (икономически/социални/екологични) въздействия:
Проектът е съобразен с последните изменения и допълнения на Закона за движение по пътищата - изм. и доп., ДВ бр. 13 от 13.02.2024 г.; изм., ДВ бр. 41 от 10.05.2024 г.; изм., ДВ бр. 38 от 09.05.2025 г.; доп., ДВ бр. 61 от 29.07.2025 г.; изм. и доп., ДВ бр. 63 от 01.08.2025 г.; изм. и доп., ДВ бр. 64 от 05.08.2025 г.
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия:  
Няма
Административна тежест: 
Няма

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2  „ Приемане на проекта на Наредбата “

	Ефективност
	Цел 1: Целта на проекта на Наредбата 
	ниска
	висока

	

	

	Ефикасност
	Цел 1:  Целта на проекта на Наредбата

	ниска
	висока

	

	

	

	Съгласуваност
	Цел 1: Целта на проекта на Наредбата

	ниска
	висока

	

	




	6. Избор на препоръчителен вариант:
По проблем 1: Вариант 2 „Приемане на проекта на Наредбата“
Приемането на нова наредба ще е в полза на всички заинтересовани страни, тъй като предложението, касае безопасността на движението на територията на община Куклен и намаляване на предпоставките за настъпването на транспортни злополуки по пътната мрежа на община Куклен. В проекта са регламентирани изрично изискванията и ограниченията при управление на индивидуалните електрически превозни средства на територията на община Куклен.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):

Няма ефект.
Административната тежест от приемане на проекта на нова наредба няма да се увеличи, нито да се намали.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
Не
Предлаганият проект няма да доведе до въвеждане на нов регулаторен режим и не се предвиждат и въвеждат допълнителни регулации.

	6.3. Създават ли се нови регистри от прилагането на препоръчителния вариант (включително по отделните проблеми)?
Не
Предлаганият проект на нова наредба не предвижда и не въвежда нови регистри, освен разпоредбите за регистрация на индивидуалните електрически превозни средства и задължението на сключване на застраховка „Гражданска отговорност" на автомобилистите по чл. 461, т. 1 от Кодекса за застраховането.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
Проектът не засяга микро, малки и средни предприятия.

	6.5. Потенциални рискове от прилагането на препоръчителния вариант (включително по отделните проблеми):
Не се установяват потенциални рискове при приемане на предлагания проект, които да доведат до съдебни спорове и отговорност на община Куклен от настъпили негативни последици от проекта на подзаконовия нормативен акт и отговорност на общината по ЗОДОВ. 

	7. Консултации:
Обществена консултация под формата на писмени становища, предложения и възражения ще бъде проведена по реда на чл. 26, ал. 2 от Закона за нормативните актове.
   Проектът на наредбата ще бъде публикуван за обществени консултации под формата на писмени становища, мнения и предложения на официалната страница на Община Куклен, директория “Общински съвет”, поддиректория „Проекти на нормативни актове”, и на Портала за обществени консултации.
   Ще бъдат разгледани всички постъпили становища, възражения и предложения от заинтересованите лица, органи и неправителствени организации, с оглед спазване на принципите на откритост и съгласуваност.
Заинтересованите лица, органи и неправителствени организации могат да изпращат писмените си становища, мнения и предложения на следните адреси: kmet@kuklen.org, в деловодството на Община Куклен, гр. Куклен, ул. „Александър Стамболийски” № 43, ет. 1, и на Портала за обществени консултации.
Справката за отразените становища, възражения и предложения след обществената консултация ще бъде публикувана на официалната интернет страница на Община Куклен и на Портала за обществени консултации.

	8. Приемането на нормативния акт произтича ли от правото на Европейския съюз?
Не

	9.  Изисква ли се извършване на цялостна предварителна оценка на въздействието поради очаквани значителни последици?
Не
10. Приложения:
Не се налага представяне на допълнителна информация и документи.

	11.  Информационни източници:
-Закона за движение по пътищата
- Закона за пътищата
-Закон за общинската собственост
-Закон за местното самоуправление и местна администрация
-Кодекса за застраховането

	12. Име, длъжност, дата и подпис на длъжностно лице, отговорно за извършването на частичната предварителна оценка на въздействието:
Име и длъжност:  Христо Божинов-Зам. - кмет на община Куклен
Дата:  24.09.2025 г.
Подпис:  /п/
Име, длъжност, дата и подпис на служители изготвили частичната предварителна оценка на въздействието:
Име и длъжност: Главен юрисконсулт Мария Генова, адв. Николай Чолаков
Дата: 24.09.2025 г.
Подпис:  /п/ /п/ 

